cyanic-selkie/wikianc huggingface dataset:
ไอ้เท่ง (ทากทะเล)
ลักษณะทางชีววิทยา
ขนาดของลำตัว 8–12 มม. อาจยาวได้ถึง 17 มม. รูปร่างของลำตัวยาว แต่กว้างกว่าเมื่อเทียบกับทากทั่วไป สีของทากไอ้เท่งมีตั้งแต่สีเทาไปจนถึงสีดำ สามารถสังเกตเห็นดวงตาขนาดใหญ่ ไม่มีก้านตา อยู่สองข้างของส่วนหัวได้ชัดเจนจากภายนอกหัว และเป็นส่วนที่ไม่มีสี
ไอ้เท่ง (A. ater) มีการผสมกันของลักษณะทางสัณฐานวิทยาที่ผิดปกติ ได้แก่
ไอ้เท่ง (A. ater) ไม่มีลักษณะของ acochlidian หลายประการ ได้แก่
ไอ้เท่ง (A. ater) มี ตีน (notum) ซึ่งมีขอบที่หดขยายขนาดได้ การที่ไม่มีโหนกภายใน (visceral hump) ที่ช่วยหดหัว ไอ้เท่ง (A. ater) สามารถดึงหัวกลับมาและคลุมอยู่ใต้ส่วนหน้าของ ตีน ได้
นิเวศวิทยา
ไอ้เท่ง (A. ater) เป็นสัตว์สะเทินน้ำสะเทินบกชนิดหนึ่งซึ่งอาศัยอยู่ในป่าชายเลนที่เป็นดินโคลน และเป็นพื้นที่ที่ได้รับอิทธิพลจากน้ำขึ้น-น้ำลง (เขตน้ำขึ้นน้ำลง) สามารถดำรงชีวิตอยู่ได้ทั้งบนบก (โดยการขับเมือกหุ้มร่างกายเพื่อรักษาความชุ่มชื้น และในน้ำ ทนต่อน้ำกร่อยและน้ำทะเลได้ ความพิเศษของการเป็นสัตว์สะเทินน้ำสะเทินบกพบได้น้อยมากในทากทะเลชนิดอื่น ๆ ในปัจจุบัน แต่ไม่มีข้อสังเกตว่าไอ้เท่งอาศัยบนบกได้อย่างแท้จริง
ไอ้เท่ง เป็นสัตว์กินแมลง โดยเฉพาะแมลงในระยะดักแด้ ในห้องปฏิบัติการพบว่ากิน ดักแด้ของด้วง ( Coleoptera ), ดักแด้ของผีเสื้อ Lepidoptera, ตัวโม่งของ ยุง และ ตัวอ่อนของ มด
ภายในตัวของไอ้เท่งมักพบว่ามีปรสิต ยาวสีขาว แต่ยังไม่ได้รับการศึกษาอย่างละเอียด ซึ่ง ปรสิต ดังกล่าวใน Aiteng ater อาจเป็นขวาก (spicules) ภายในลำตัว เนื่องจากการมีการยืนยันการพบ ขวาก ในตัวอย่างสปีชีส์หนี่งใน Aitengidae ที่ยังไม่ได้การระบุสายพันธุ์จากญี่ปุ่น
อ้างอิง
บทความนี้ประกอบด้วยข้อความ CC-BY-2.0 จากJörger et al พ.ศ. 2553
เซนต์แมรีส์สเตเดียม
เซนต์แมรีส์สเตเดียม (St Mary's Stadium) เป็นสนามเหย้าของ สโมสรฟุตบอลเซาแทมป์ตัน โดยสนามนี้ได้รับการประเมินระดับ 4 ดาว ของยูฟ่า ด้วยความจุ 32,689 ที่นั่ง โดยเป็นสนามฟุตบอล ที่ใหญ่ที่สุดของทางตอนใต้ในประเทศอังกฤษ
ปาเลสไตน์ในโอลิมปิกเยาวชนฤดูร้อน 2010
ประเทศปาเลสไตน์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติปาเลสไตน์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศปาเลสไตน์ไม่ได้รับเหรียญรางวัล
เซนต์แมรีส์สเตเดียม
ประวัติ
ในยุค 1980 เมื่อ สโมสรฟุตบอลเซาแทมป์ตัน เริ่มขึ้นมาเป็นทีมระดับแนวหน้าในประเทศอังกฤษ ทางสโมสรก็ต้องการที่จะหาสนามใหม่ที่มีความจุผู้ชมได้มากกว่าสนามเดิม คือ สนามเดอะ เดล ซึ่งต้องสร้างสนามขึ้นมาใหม่เนื่องจากสนามเก่านั้นมีความแคบ และไม่เหมาะสมต่อการขยายสนามอีกต่อไป
ปาเลสไตน์ในโอลิมปิกเยาวชนฤดูร้อน 2010
กรีฑา
ผลการแข่งขันดังนี้ :
เซนต์แมรีส์สเตเดียม
ประวัติ
เมื่อ เทย์เลอร์ รีพอร์ท สนามของ ฮิลล์สโบโรห์ นั้นต้องปรับปรุงสนามให้เป็นที่นั่งทั้งหมด ในเดือนสิงหาคม ค.ศ. 1994 ทางสโมสรเซาแทมป์ตัน ก็ต้องการที่จะปรับปรุงสนามให้เป็นที่นั่งเช่นกัน โดยสนามเดอะ เดล ปรับปรุงเสร็จเมื่อปี ค.ศ. 1993 แต่เมื่อปรับปรุงแล้ว ที่นั่งจึงเหลือแค่ 15,000 ที่นั่งเท่านั้น แต่การที่ เซาแทมป์ตัน เลื่อนชั้นขึ้นมาใน พรีเมียร์ลีก ในปี ค.ศ. 1992 ทำให้ เซาแทมป์ตัน ต้องการสนามที่มีความจุมากขึ้นกว่าเดิมเป็นอย่างมาก
หลังจากที่ เซาแทมป์ตัน ต้องการขยายสนาม เดอะ เดล ให้ถึง 25,000 ที่นั่ง แต่ไม่สามารถขยายได้อีก ทำให้ต้องย้ายมาตั้งสนามใหม่ อยู่ในย่าน สโตนแฮม ซึ่งเป็นใจกลางของเมือง เซาแทมป์ตัน และห่างจาก เดอะ เดล ครึ่งไมล์
การที่ย้ายสนามเหย้ามาอยู่ใกล้กับ โบสถ์เซนต์แมรี ซึ่งมี สโมสรฟุตบอลโบสถ์เซนท์แมรียังเม็น อยู่แล้วทำให้สโมสรก็เปลี่ยนชื่อมาเป็น สโมสรฟุตบอลเซาแทมป์ตัน เซนท์แมรี แต่สุดท้ายก็เปลี่ยนชื่อกลับมาเป็น สโมสรฟุตบอลเซาแทมป์ตัน
โดยการทำแฮตทริกครั้งแรกในสนามนี้ ไม่ใช่นักเตะของเซาแทมป์ตันที่เป็นผู้ทำแฮตทริก แต่เป็น สแตฟฟอร์ด บราวน์ นักเตะจาก อัลเดอร์ช็อท ทาวน์
ภายในสนาม
สนามนี้มีรูปทรงเป็นเหมือนชาม โดยมีสแตนดืที่มีความสูงเท่ากันทุกๆด้าน และมีหน้าจอขนาดยักษ์ 2 จอที่สามารถมองเห็นได้ทุกที่นั่ง
โดยสนามเซนท์ แมรีมีสแตนด์ทั้งหมด 4 ด้าน โดยตั้งชื่อตามสิ่งที่อยู่ในทิศเดียวกันกับสแตนด์นั้นๆ ซึ่งสแตนด์หลัก (ทิศตะวันออก) มีชื่อว่า อิทเชน สแตนด์ มาจาก แม่น้ำอิทเชน ส่วนด้านตรงข้าม (ทิศตะวันตก) ตั้งชื่อว่า คิงส์แลนด์ สแตนด์ ส่วนสแตนด์ด้านหลังประตู ทางทิศใต้ชื่อว่า ชาเปล สแตนด์ ส่วนทิศเหนือ ชื่อว่า นอร์ทแฮม สแตนด์
โดยนอร์ทแฮม สแตนด์นั้น เป็นสแตนด์สำหรับเจ้าบ้าน ซึ่งมีการเชียร์ที่เป็นเอกลักษณ์ของทีม โดยมีความจุ 4,250 ที่นั่ง หรือ 15% ของสนาม
ชื่อสนาม
โดยชื่อสนามอย่างเป็นทางการนั้น สมัยที่เปิดสนามมีชื่อว่า 'เดอะ เฟรนด์ โพรวีเดนท์ เซนต์แมรีส์ สเตเดียม' ซึ่งหลังจากเปิดสนามแล้วทางสโมสรต้องการเปลี่ยนชื่อให้เป็นชื่อของสปอนเซอร์หรือผู้สนับสนุนหลักของทีม แต่ทางแฟนคลับของทางสโมสรนั้นต่อต้านที่ไม่ให้เปลี่ยนชื่อสนาม และในต่อมา ปี ค.ศ. 2006 ผู้สนับสนุนใหม่อย่าง Flybe.com ก็ไม่ได้ต้องการซื้อสนามเพื่อเปลี่ยนชื่อแต่อย่างใด และต่อจากนั้นก็คงชื่อเดิมป็นต้นมา คือ 'เซนต์แมรีส์ สเตเดียม'
สถิติความจุผู้ชมในสนาม
โดยสนามนี้เป็นสนามที่เป็นที่นั่งทั้งหมด โดยมีความจุ 32,689 ที่นั่ง รวมไปถึงห้องสื่อมวลชนและห้องอื่นๆภายในสนาม เนื่องจากต้องมีการแยกสแตนด์ระหว่างทีมเหย้าและทีมเยือนใน นอร์ทแฮม สแตนด์ จึงต้องเว้นที่ว่างไว้เพื่อความปลอดภัยในแต่ละนัดการแข่งขัน สนามนี้จึงไม่ค่อยจะเต็มความจุ
โดยสถิติสูงสุดจนถึงปัจจุบัน เป็นนัดที่ เซาแทมป์ตัน พบกับ โคเวนตรี ซิตี ในวันที่ 28 เมษายน ค.ศ. 2012 โดยในนัดนั้น มีผู้ชมทั้งหมด 32,363 คน ส่วนนัดการแข่งขันที่มีผู้ชมน้อยที่สุดนั้น เป็นนัดที่ เซาแทมป์ตัน พบกับ เชฟฟิลด์ ยูไนเต็ด โดยนัดนั้นมีผู้ชมเพียง 13,257 คน
รูปปั้นของ เท็ด เบดส์
เมื่อวันที่ 17 มีนาคม ค.ศ. 2007 รูปปั้นของ เท็ด เบดส์ ได้ถูกเปิดตัวเพื่อระลึกถึงสโมสรด้วยเงินทั้งหมด 102,000 ปอนด์ ซึ่งรูปปั้นนี้ตั้งอยู่ด้านนอก ฝั่งอิทเช็น สแตนด์ แต่เมื่อสร้างเสร็จไม่นาน รูปปั้นนี้กลับถูกประณามเป็นอย่างหนักเนื่องจากสัดส่วนขงรูปปั้นนี้ไม่เท่ากับตัวจริง ซึ่งรูปปั้นนี้มีสัดส่วนที่ไม่ถูกต้องเมื่อเทียบกับอดีตประธานสโมสรคนนี้
การแข่งขันนัดประวัติศาสตร์ที่สนาม
สนาม เซนต์แมรีส์ สเตเดียม ได้เป็นสนามเหย้าให้กับ ทีมชาติอังกฤษ โดยนัดนั้นได้พบกับ ทีมชาติมาซิโดเนีย ใน เดือนธันวาคม ค.ศ. 2002 จบเกมแล้วเสมอกัน 2-2 โดยนัดนั้น ทีมชาติอังกฤษได้ประตูจาก เดวิด แบ็คแคม และ สตีเฟน เจอร์ราร์ด และนอกจากนั้นยังมีนัดที่พบกับ ทีมชาติญี่ปุ่น และ ทีมชาติไนจีเรีย อีกด้วย
โดยสนามนี้ยังได้เคยจัดการแข่งขัน ยูฟ่าคัพ หรือ ยูฟ่ายูโรปาลีก ในปัจจุบัน โดยนัดนั้น เซาแทมป์ตัน เปิดสนามพบกับ สเตอัว บูคาเรสท์ ทีมจาก โรมาเนีย จบเกมเสมอกันไป 1-1
และสนามนี้ก็ยังเคยจัดการแข่งขันฟุตบอลเยาวชนอายุไม่เกิน 21 ปีอีกด้วย หรือ U-21 โดยเป็นสนามเหย้าให้กับ ทีมชาติอังกฤษ ชุดอายุไม่เกิน 21 ปี พบกับ ทีมชาติไอร์แลนด์ ในวันที่ 5 กุมภาพันธ์ ค.ศ. 2008 โดยจบเกมอังกฤษชนะ 3-0 และหลังจากนั้นในวันที่ 5 มิถุนายน ค.ศ. 2011 อังกฤษสามารถชนะนอร์เวย์ได้ 2-0 ในสนามแห่งนี้
โดยตามสถิติของทีมชาติอังกฤษชุดเยาวชนอายุไม่เกิน 19 ปี ยังไม่เคยแพ้เมื่อเล่นในสนาม เซนต์แมรีส์ อีกด้วย
รับใช้งานสิ่งอื่นที่ไม่ใช่ฟุตบอล
โดยสนามนี้เป็นสนามสไตล์โมเดิร์น และมีสิ่งอำนวยความสะดวกครบครัน รวมไปถึงห้องประชุม และห้องสูท
ในนอร์ทแฮม สแตนด์นั้น มีศูนย์ศึกษาเพื่อการเรียนรู้ ซึ่งเป็นความคิดริเริ่มเพื่อส่งเสริมให้เด็กและเยาวชนเรียนรู้จากนอกห้องเรียน นอกจากนั้นยังมีสำนักงานการฝึกอบรมของสโมสรอีกด้วย โดยองค์กรที่สโมสรจัดตั้งมานั้นเล็งเห็นในการช่วยให้เยาวชนหนุ่มสาว ที่เพิ่งเรียนมาใหม่ๆ ได้มีงานทำ ด้วยการก่อตั้งศูนย์ฝึกวิชาชีพ
นอกจากนั้นยังใช้เป็นที่จัดงานพรอม ของโรงเรียนในเมือง เซาแทมป์ตัน อีกด้วย
สนามนี้ยังเป็นที่จัดงานภาพยนตร์รอบปฐมทัศน์อีกด้วย ซึ่งก็มีภาพยนตร์หลายๆเรื่อง ที่มาจัดในสนามแห่งนี้ เช่น คาสิโน รอเยล และยังมีคอนเสิร์ตของศิลปินชื่อดังหลายๆคน ที่มาจัดในสนามนี้ เช่น เอลตัน จอห์น ในปี ค.ศ. 2005 และ บอง โจวี ในปี ค.ศ. 2006
นอกจากนี้ สนามนี้ยังเป็นสำนักงานใหญ่ของ สำนักงานการพยาบาลทางอากาศ แฮมป์ไชร์แอนด์อิสเล ตั้งแต่เมื่อสำนักงานนี้ก่อตั้งตั้งแต่ปี ค.ศ. 2007
และในปี ค.ศ. 2015 สนามนี้จะเป็นสถานที่จัดการแข่งขันรักบี้ชิงแชมป์โลก
แบบฝึกหัดสารภาพรักของฉันกับเธอ
แบบฝึกหัดสารภาพรักของฉันกับเธอ (告白実行委員会〜恋愛シリーズ〜 (Kokuhaku Jikkō Iinkai ~Ren'ai Series~)) เป็นชุดเพลงโวคาลอยด์แนวโรแมนติกจากประเทศญี่ปุ่นโดยวงฮันนี่เวิร์คส์ โครงการนี้ได้รับการเผยแพร่เป็นครั้งแรกทาง Nico Nico Douga ในฐานะมิวสิกวิดีโอที่ร้องโดย Vocaloid Gumi ซึ่งมีชื่อว่า "Hatsukoi no Ehon" (初恋の絵本) ที่ออกจำหน่ายในวันที่ 18 พฤศจิกายน 2011 ในตอนแรกไม่มีการปะติดปะต่อระหว่างเพลงกับการตั้งค่าตัวละคร ในปี 2013 โครงการนี้ได้เกิดขึ้นในรูปแบบต่าง ๆ ทั้งมังงะ, นวนิยาย และอนิเมะ
ภาพยนตร์อนิเมะ Zutto Mae Kara Suki Deshita และ Suki ni Naru Sono Shunkan o เข้าฉายในปี 2016 ส่วนอนิเมะโทรทัศน์เรื่องแรกผลิตโดย Lay-duce ในชื่อ Itsudatte Bokura no Koi wa 10 cm Datta. (แปล:รักเราห่างกันแค่สิบเซน) ออกอากาศครั้งแรกในญี่ปุ่นตั้งแต่วันที่ 24 พฤศจิกายน ถึงวันที่ 30 ธันวาคม 2017 ภาพยนตร์อนิเมะเรื่องที่สาม Kono Sekai no Tanoshimakata: Secret Story Film ออกฉายเมื่อวันที่ 25 ธันวาคม 2020 อนิเมะโทรทัศน์เรื่องที่สอง ฮีโรอินส์รันเดอะโชว์ ออกอากาศตั้งแต่เดือนเมษายนถึงเดือนมิถุนายน 2022
ดอนบัส
ดอนบัส (Донба́с, ) หรือ ดันบัส (Донба́сс, ) เป็นภูมิภาคเชิงประวัติศาสตร์ วัฒนธรรม และเศรษฐกิจในภาคตะวันออกเฉียงใต้ของประเทศยูเครน ซึ่งในปัจจุบันมีดินแดนบางส่วนอยู่ภายใต้การยึดครองของกลุ่มแบ่งแยกดินแดนสองกลุ่มจากสงครามระหว่างยูเครนกับรัสเซีย กลุ่มแบ่งแยกดินแดนทั้งสองได้แก่สาธารณรัฐประชาชนดอแนตสก์และสาธารณรัฐประชาชนลูฮันสก์  ศัพท์ ดอนบัส และ ดันบัส ประกอบขึ้นจากคำในวลีที่มีความหมายว่า แอ่งดอแนตส์ (Donets Basin) ซึ่งย่อมาจาก "แอ่งถ่านหินดอแนตส์" (Donets Coal Basin; Доне́цький вугі́льний басе́йн; Доне́цкий у́гольный бассе́йн) และใช้เรียกสันเขาดอแนตส์ซึ่งเกี่ยวโยงกับแม่น้ำดอแนตส์ ปัจจุบันมีคำนิยามอาณาเขตภูมิภาคอยู่มากมาย
ตามนิยามที่ใช้กันทั่วไปในปัจจุบัน ดอนบัสหมายถึงแคว้นดอแนตสก์และแคว้นลูฮันสก์ในประเทศยูเครน ในขณะที่ภูมิภาคเหมืองถ่านหินในอดีตจะไม่รวมแคว้นทั้งสองนี้ แต่รวมพื้นที่ของแคว้นดนีปรอแปตร็อวสก์และภาคใต้ของรัสเซีย ส่วนยูโรรีเจียนนิยามอาณาเขตของดอนบัสว่าครอบคลุมแคว้นดอแนตสก์กับแคว้นลูฮันสก์ในยูเครน และแคว้นรอสตอฟในรัสเซีย
ตำบลท่าทอง (อำเภอเมืองพิษณุโลก)
ท่าทอง เป็นตำบลหนึ่งในอำเภอเมืองพิษณุโลก จังหวัดพิษณุโลก ทั้งพื้นที่ของตำบลอยู่ในความรับผิดชอบของเทศบาลตำบลท่าทอง
ภูมิศาสตร์
ทิศตะวันออกเฉียงเหนือจรดตำบลวัดจันทร์ อำเภอเมืองพิษณุโลกทิศตะวันออกจรดตำบลบึงพระทิศใต้จรดตำบลท่าโพธิ์และทิศตะวันตกจรดตำบลบางระกำของอำเภอบางระกำ ท่าทองตั้งอยู่ในลุ่มน้ำน่านซึ่งเป็นส่วนหนึ่งของลุ่มน้ำเจ้าพระยา
หมู่บ้าน
ตำบลท่าทองแบ่งออกเป็น 11 หมู่บ้าน ดังต่อไปนี้
เศรษฐกิจ
เศรษฐกิจของท่าทองในปัจจุบันนั้นมาจากการทำนาและปลูกผัก
แพนอเมริกันเกมส์ 2023
กีฬาแพนอเมริกันเกมส์ 2023 (2023 Juegos Panamericanos; 2023 Pan American Games) ชื่ออย่างเป็นทางการคือ XIX Pan American Games และรู้จักกันทั่วไปในชื่อ ซันติอาโก 2023 เป็นการแข่งขันกีฬาหลายประเภทระดับนานาชาติที่กำลังจะมีขึ้นซึ่งควบคุมโดยองค์การกีฬาแพนอเมริกัน ซึ่งมีกำหนดจะจัดขึ้นที่เมืองซันติอาโก ประเทศชิลี ตั้งแต่วันที่ 20 ตุลาคม ถึง 5 พฤศจิกายน พ.ศ. 2566 เป็นกีฬาแพนอเมริกันเกมส์ครั้งแรกที่จัดขึ้นที่ประเทศชิลี และครั้งที่ 8 ที่จะจัดขึ้นในอเมริกาใต้
การแข่งขันดังกล่าวมีกำหนดจะจัดขึ้นใน 39 สนามทั่วภูมิภาคซันติอาโกเมโทรโปลิแตนและอีกสามภูมิภาคในชิลี แพนอเมริกันเกมส์และพาราแพนอเมริกันเกมส์ 2023 จัดโดยคณะกรรมการจัดการแข่งขันซันติอาโกสำหรับกีฬาแพนอเมริกันเกมส์และพาราแพนอเมริกันเกมส์ 2023
กีฬา
มีการแข่งขันกีฬาทั้งหมด 39 ชนิดในครั้งนี้
ตัวเลขในวงเล็บคือจำนวนเหรียญที่จะเข้าแข่งขันในแต่ละประเภทกีฬา/สาขา
จาจังมย็อน
จาจังมย็อน หรือ ชาจังมย็อน (자장면, MC: jajangmyeon, MR: chajangmyŏn) เป็นอาหารจีน-เกาหลีชนิดหนึ่ง ประกอบด้วยเส้นบะหมี่ ราดและคลุกซอสข้นที่ทำจากชุนจัง (เต้าเจี้ยวถั่วดำหมัก) ผัดกับผัก เนื้อหมูหั่น และบางครั้งใส่อาหารทะเล ชื่อซอส จาจัง (ซึ่งบางครั้งสะกดเป็น ชาจัง) เป็นการออกเสียงแบบเกาหลีของตัวอักษรจีน 炸醬 ซึ่งแปลตรงตัวว่า "ซอสผัด" ส่วนคำ มย็อน แปลว่า "บะหมี่" ซึ่งเขียนด้วยตัวอักษรจีนว่า 麵
อาหารชนิดนี้มีต้นกำเนิดมาจากจ๋าเจี้ยงเมี่ยน (炸醬麵, แปลตรงตัวว่า "บะหมี่ซอสผัด") ในมณฑลชานตงของประเทศจีน จุดเริ่มต้นของจาจังมย็อนสามารถสืบย้อนกลับไปถึงสมัยราชวงศ์โชซ็อน เมื่อโชซ็อนเปิดอินช็อนเป็นเมืองท่า ชาวจีนจำนวนมากจากชานตงจึงอพยพมาอาศัยในย่านหนึ่งของเมืองซึ่งทุกวันนี้เป็นที่รู้จักกันในชื่ออินช็อนไชนาทาวน์ ชาวจีนกลุ่มนี้เป็นผู้ตั้งร้านอาหารจีนและดัดแปลงสูตรจ๋าเจี้ยงเมี่ยนแบบดั้งเดิมให้เข้ากับความชอบของชาวเกาหลี
เจดีย์กลางน้ำ (จังหวัดระยอง)
เจดีย์กลางน้ำ เป็นเจดีย์ที่ตั้งอยู่ที่ตำบลปากน้ำ อำเภอเมืองระยอง จังหวัดระยอง ตั้งอยู่บนเกาะกลางแม่น้ำระยอง ล้อมรอบไปด้วยป่าชายเลนมีน้ำล้อมรอบ เนื้อที่ราว 52 ไร่ เทศบาลนครระยองได้สร้างสะพานคอนกรีตเข้าไปสู่เจดีย์ ปัจจุบันอยู่ในความดูแลของวัดปากน้ำ
เจดีย์กลางน้ำสร้างเมื่อ พ.ศ. 2416 ในสมัยพระยาศรีสมุทรโภคชัยชิตสงคราม (เกตุ ยมจินดา) เป็นเจ้าเมืองระยอง จุดประสงค์การสร้างเพื่อเป็นสัญลักษณ์ ให้ชาวเรือหรือผู้โดยสารที่เดินทางผ่านถึงบริเวณนั้นได้ทราบว่ามาถึงเมืองระยองแล้ว สันนิษฐานว่าคงนำแนวคิดจากพระสมุทรเจดีย์ จังหวัดสมุทรปราการ ที่บอกให้ทราบว่าใกล้จะถึงกรุงเทพมหานครแล้ว
ราวกลางเดือน 12 ของทุกปีซึ่งเป็นฤดูน้ำหลาก จะมีงานประเพณีทอดกฐินและงานห่มผ้าเจดีย์กลางน้ำ นอกจากนั้นมีประเพณี งานลอยกระทง แข่งเรือยาว ประเพณีห่มผ้าเจดีย์ ผ้าที่จะนำมาห่มต้องเป็นผ้าสีแดง มีความยาว 6 เมตร
ลักษณะเป็นเจดีย์ทรงระฆัง ก่ออิฐถือปูน สูงราว 10 เมตร ตั้งอยู่บนฐานประทักษิณโดยรอบมีกำแพงแก้วเตี้ย ๆ ล้อมรอบมีบันไดทางขึ้น 2 ทาง  ส่วนฐานก่อเป็นช่องโค้งแหลมพนักระเบียงกรุด้วยกระเบื้องปรุเคลือบสีเขียว
แอนทิโลปปศุสัตว์
แอนทิโลปปศุสัตว์ (Grazing antelopes) เป็นแอนทิโลปที่อยู่ในวงศ์ย่อย Hippotraginae
จัดเป็นแอนทิโลปขนาดใหญ่ พบได้เฉพาะในทวีปแอฟริกาและบางส่วนของคาบสมุทรอาหรับ เขามีลักษณะยาวใหญ่
รางวัลออสการ์ สาขาลำดับเสียงยอดเยี่ยม
รางวัลออสการ์ สาขาลำดับเสียงยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์ที่มีการออกแบบเสียงหรือตัดต่อเสียงได้ดีเยี่ยม รางวัลนี้มักจะมอบให้กับ Supervising Sound Editor หรือ Sound Designer ของภาพยนตร์เรื่องนั้น ในปีหนึ่งๆ หากไม่มีภาพยนตร์ที่มีคุณสมบัติเหมาะสมที่จะได้รับการเสนอชื่อเข้าชิง การมอบรางวัลจะมอบเป็น Special Achievement Award
นับตั้งแต่อดีต รางวัลนี้ได้มีการเปลี่ยนชื่อดังนี้
ผู้ได้รับรางวัลและผู้มีชื่อเข้าชิง
{{legend|#FAEB86|ผู้ได้รับรางวัล}}
ความไม่สงบของตระกูลลฺหวี่
ความไม่สงบของตระกูลลฺหวี่ หรือ ความโกลาหลของตระกูลลฺหวี่ หมายถึง ความวุ่นวายทางการเมืองภายหลังการสวรรคตของ จักรพรรดินีลฺหวี่ จักรพรรดินีใน จักรพรรดิฮั่นเกาจู่ ของ ราชวงศ์ฮั่น ทำให้ตระกูลตระกูลลฺหวี่ของพระนาง ซึ่งเป็นเครือญาติถูกปลดจากตำแหน่งอันทรงอำนาจและถูกสังหารหมู่ ได้มีการปลดจักรพรรดิฮั่นเซ่าตี้ฮงที่เป็นหุ่นเชิด และสถาปนาจักรพรรดิฮั่นเหวินขึ้นครองบัลลังก์
บางครั้งคำนี้ยังหมายรวมถึงการครอบงำทั้งหมดของฉากการเมืองโดย จักรพรรดินีลฺหวี่ และตระกูลของพระนางหลังการสวรรคตของพระโอรสของพระนาง จักรพรรดิฮั่นฮุ่ย โดยขอบเขตกว้างมากระหว่างรัชสมัยของพระองค์
การสวรรคตของจักรพรรดิฮั่นฮุ่ยและการปกครองโดยสมบูรณ์ของลฺหวี่ไทเฮาโดยลำพังเหนือองค์จักรพรรดิ
เมื่อจักรพรรดิฮั่นฮุ่ยเสด็จสวรรคตใน ฤดูใบไม้ร่วง 188 ปีก่อนคริสตกาล พระราชโอรสของพระองค์ (บันทึกเรื่องชาติกำเนิดยังเป็นข้อถกเถียง) ขึ้นสืบราชบัลลังก์เป็น จักรพรรดิฮั่นเฉียนเฉ่า. อย่างไรก็ตามไม่มีการอ้างสิทธิ์ในความจริงข้อนี้; พระราชมารดาของจักรพรรดิฮั่นฮุ่ย จักรพรรดินีลฺหวี่จื้อ ในฐานะ ฮองไทเฮาลฺหวี่ (ถึงแม้พระนางจะไม่เคยเป็นสมเด็จพระอัยยิกาเจ้าของจักรพรรดิ) เป็นหนึ่งในผู้ที่ควบคุมและมีอำนาจทางการเมืองอย่างเป็นอิสระ.
ฤดูหนาว 188 ปีก่อนคริสตกาล ลฺหวี่ไทเฮาต้องการสถาปนาพี่น้องของพระนางเป็นองค์ชาย ถึงแม้จะมีกฎมณเทียรบาลของพระสวามีของพระนาง จักรพรรดิเกาจู่ ที่กำหนดให้สมาชิกราชสกุลหลิวเท่านั้นที่จะได้รับการสถาปนาเป็นองค์ชาย โดยกฎมณเทียรบาลฉบับนี้พระนางเป็นผู้ตราขึ้นด้วยพระองค์เอง. พระนางถูกคัดค้านโดยเสนาบดีขวา หวังหลิง แต่พระนางได้รับการสนับสนุนโดยเสนาบดีซ้าย เฉิน ผิง และผู้บัญชาการทหารสูงสุด โจว ปั๋ว. เมื่อหวังหลิงตำหนิ เฉิน ผิง และ โจว ปั๋ว ในที่ลับตาคน พวกเขาจึงอธิบายให้หวังหลิงเข้าใจว่าเป็นการปฏิบัติตามพระบัญชาของจักรพรรดินีลฺหวี่เพื่อปกป้องจักรวรรดิและราชสกุลหลิว.
จักรพรรดินีลฺหวี่จึงดำเนินตามแผนเพื่อทำให้สมาชิกของตระกูลของพระนางเป็นเจ้าชาย (หวัง). ฤดูร้อน 187 ปีก่อนคริสตกาล, หลังจากที่พระธิดาของพระนาง, เจ้าหญิงลฺหวี่ยฺเหวียน สิ้นพระชนม์, พระนางสถาปนาพระโอรสของเจ้าหญิง, จาง หยัน (張偃), ลฺหวี่หวัง, สวามีของเจ้าหญิงลฺหวี่ยฺเหวียนและบิดาของ จาง หยัน, จาง อ้าว (張敖), ในรัชสมัยเกาจู่, มียศเป็น จ้าวหวัง, แต่ถูกถอดออกโดยเป็นส่วนหนึ่งของนโยบายต่อต้านเจ้าชายที่ไม่ใช่หลิว ดังนั้นจักรพรรดินีลฺหวี่อาจรู้สึกว่าการทำให้ จาง หยัน เป็นเจ้าชายจะถือว่ามีเหตุผลมากขึ้น เมื่อ จาง อ้าว เสียชีวิตใน 182 ปีก่อนคริสตกาล เขาได้รับพระราชทานยศเจ้าชายย้อนหลังเป็นเกียรติยศ.
ความร้อนแฝงของการกลายเป็นไอ
ความร้อนแฝงของการกลายเป็นไอ เป็นสมบัติเฉพาะตัวของสารที่บอกปริมาณพลังงานที่ต้องใช้หรือคายออกมาในการเปลี่ยนสถานะระหว่างของเหลวกับแก๊ส เมื่อมีอุณหภูมิเท่ากับจุดเดือดของสารนั้น
ความร้อนแฝงของการกลายเป็นไอมีหน่วยดังนี้
ความร้อนแฝงของการกลายเป็นไอของน้ำมีค่า 2257 กิโลจูลต่อกิโลกรัม คิดเป็น 40.66 กิโลจูลต่อโมล ซึ่งมีค่ามากถึง 5 เท่าของการทำให้น้ำปริมาณเท่ากันมีอุณหภูมิเพิ่มขึ้นจาก 0 องศาเซลเซียสเป็น 100 องศาเซลเซียสเลยทีเดียว
หมายเหตุ : การควบแน่นของสารจะต้องคายพลังงานเท่ากับพลังงานที่ต้องใช้ในการระเหยของสารนั้นๆ
สมาคมกีฬาเทควันโดแห่งประเทศไทย
สมาคมกีฬาเทควันโดแห่งประเทศไทย (Taekwondo Association of Thailand; TAT) เป็นสมาคมที่กำกับดูแลเกี่ยวกับกีฬาเทควันโดในประเทศไทย ก่อตั้งขึ้นในปี พ.ศ. 2521 ในชื่อ "สมาคมส่งเสริมศิลปะป้องกันตัวเทควันโด" ซึ่งสมาชิกได้มีมติเลือกคุณสรยุทธ์ ปัทมินทรวิภาส เป็นนายกสมาคมฯ คนแรก ต่อมาได้เปลี่ยนชื่อสมาคม ฯ เป็น "สมาคมเทควันโดแห่งประเทศไทย" เมื่อปี พ.ศ. 2528 และเข้าเป็นสมาชิกสหพันธ์กีฬาเทควันโดโลก สหพันธ์กีฬาเทควันโดเอเชีย สหพันธ์กีฬาเทควันโดอาเซียน และเป็นสมาคมภายใต้การรับรองของการกีฬาแห่งประเทศไทย และคณะกรรมการโอลิมปิกแห่งประเทศไทย ในพระบรมราชูปถัมภ์
สมาคมกีฬาเทควันโดแห่งประเทศไทยมีหน้าที่กำกับดูแลนักกีฬา การฝึกซ้อม สนามแข่งขัน การจัดแข่งขันภายในประเทศ และการส่งนักกีฬาทีมชาติแข่งขันในระดับนานาชาติ นักกีฬาเทควันโดทีมชาติไทยสามารถสร้างผลงานได้อย่างมากมายในระดับนานาชาติ โดยเฉพาะการแข่งขันกีฬาโอลิมปิก อาทิ เหรียญทองแดงจาก เยาวภา บุรพลชัย และเหรียญเงินจาก บุตรี เผือดผ่อง เหรียญทองแรกในกีฬาโอลิมปิกเยาวชนจาก วรวงษ์ พงษ์พานิช และล่าสุดเหรียญทองแรกของกีฬาเทควันโดในโอลิมปิกจาก พาณิภัค วงศ์พัฒนกิจ
ถนนท่าดินแดง
ถนนท่าดินแดง เป็นถนนสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 4 ช่องทางจราจร ไม่มีเกาะกลาง เขตถนนกว้าง 22 เมตร ระยะทางยาว 936 เมตร มีจุดเริ่มต้นจากสามเหลี่ยมลาดหญ้าซึ่งเป็นจุดตัดกับถนนลาดหญ้าและถนนอิสรภาพ มุ่งขึ้นไปทางทิศตะวันออกเฉียงเหนือ ข้ามคลองสมเด็จเจ้าพระยาและตัดกับถนนสมเด็จเจ้าพระยาที่ทางแยกท่าดินแดง ไปสิ้นสุดที่ริมแม่น้ำเจ้าพระยาบริเวณท่าเรือท่าดินแดง
ถนนท่าดินแดงเป็น "ถนนสายที่ 9" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 9 ไว้ตั้งแต่ถนนสายที่ 4 (ปัจจุบันคือถนนลาดหญ้า) ผ่านถนนสายที่ 3 (ปัจจุบันคือถนนอิสรภาพ) และถนนสายที่ 2 (ปัจจุบันคือถนนสมเด็จเจ้าพระยา) ไปจนถึงริมแม่น้ำเจ้าพระยาฝั่งตรงข้ามท่าเรือราชวงศ์
ทางการเริ่มก่อสร้างถนนสายที่ 9 ในปี พ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 9 ทรงตั้งชื่อว่า ถนนท่าดินแดง เพื่อเป็นอนุสรณ์ถึงคราวพระบาทสมเด็จพระพุทธยอดฟ้าจุฬาโลกมหาราชทรงยกทัพเข้าตีค่ายทหารพม่าที่บ้านท่าดินแดง แขวงเมืองท่าขนุน ได้สำเร็จในปี พ.ศ. 2329 ซึ่งก็ทรงพระกรุณาโปรดเกล้าฯ ให้ตั้งชื่อถนนตามที่ทรงเสนอ
ปลาขาไก่
ปลาขาไก่ (blue sheatfish; ) ปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) มีรูปร่างเพรียว ลำตัวแบนข้าง ส่วนหัวสั้น ปากเล็ก ตาโตอยู่ต่ำกว่ามุมปาก ส่วนหลังไม่ยกสูง มีหนวดยาว 2 คู่ หนวดที่ริมฝีปากยาวถึงบริเวณขอบฝาปิดเหงือก หนวดใต้คางสั้น ครีบหลังเล็กมากเห็นเป็นเส้นสั้น ๆ ครีบอกใหญ่มีก้านแข็งที่ยาวเกือบเท่าความยาวของครีบ ครีบก้นยาว มีหางเว้าตื้น ตัวมีสีเหลืองอ่อนเหลือบเขียว ตัวค่อนข้างใส ครีบสีจาง ขอบครีบก้นมีสีคล้ำเช่นเดียวกับครีบหาง ครีบอกในตัวผู้ที่โตเต็มวัยมีสีคล้ำ มีความยาวประมาณ 10 เซนติเมตร พบใหญ่สุด 20 เซนติเมตร
อาศัยอยู่เป็นฝูงใหญ่ มักย้ายถิ่นขึ้นมาในบริเวณน้ำหลากในฤดูฝน โดยกินอาหารได้แก่ แมลงและสัตว์น้ำขนาดเล็ก พบในแม่น้ำของทุกภาค ยกเว้นแม่น้ำสาละวิน บริโภคโดยการปรุงสด หรือนำมาทำเป็นปลาแห้ง ปลารมควัน นอกจากนี้ยังมีการรวบรวมเลี้ยงเป็นปลาสวยงามอีกด้วย แค่ค่อนข้างเลี้ยงยาก เนื่องจากเป็นปลาขี้ตกใจ ตายง่าย
ปลาขาไก่ มีชื่อเรียกที่เรียกกันหลากหลายแตกต่างกันออกไป เช่น "ปลาเพียว" ที่ภาคอีสาน "ปลากะปิ๋ว" ที่ จังหวัดปราจีนบุรี "ปลาปีกไก่" หรือ "ปลานาง" หรือ "ปลาดอกบัว" ในแถบแม่น้ำโขงและแม่น้ำมูล หรือบางครั้งเรียก "ปลาหางไก่" หรือ "ปลาไส้ไก่" เป็นต้น  ซึ่งนอกจากปลาชนิดนี้แล้ว ชื่อเหล่านี้ยังเป็นชื่อที่เรียกปลาชนิดอื่น ๆ ในสกุลเดียวกันที่มีลักษณะคล้ายคลึงกันอีกด้วย
ความร้อนแฝงของการหลอมเหลว
โดยทั่วไป หากให้พลังงานแก่สารจะเป็นการเพิ่มอุณหภูมิของสารนั้น และถ้าดึงพลังงานออกจากสาร สารจะมีอุณหภูมิลดลง แต่หากสารนั้นมีอุณหภูมิถึงจุด ๆ หนึ่ง ซึ่งก็คือจุดหลอมเหลว จะมีพลังงานจำนวนหนึ่งที่ถูกใช้ไป แต่ไม่ได้ใช้เพื่อการเปลี่ยนอุณหภูมิของสาร แต่เป็นการใช้หรือคายพลังงานเพื่อเปลี่ยนสถานะ พลังงานนั้นก็คือ ความร้อนแฝงของการหลอมเหลว
ในการเปลี่ยนสถานะของสารที่อุณหภูมิเท่ากับจุดหลอมเหลว หากจะเปลี่ยนสถานะจากของแข็งเป็นของเหลว ต้องใช้พลังงานเท่ากับความร้อนแฝงของการหลอมเหลว ในขณะที่การเปลี่ยนสถานะของของเหลวเป็นของแข็ง ต้องคายพลังงานในจำนวนที่เท่ากัน
ความร้อนแฝงของการหลอมเหลวสามารถสังเกตได้ง่าย ๆ เช่น หากนำน้ำใส่ตู้แช่เข็งที่มีอุณหภูมิต่ำมาก ๆ แล้ววัดอุณหภูมิของน้ำ จะพบว่า ในช่วงแรก น้ำจะมีอุณหภูมิลดลงอย่างรวดเร็ว จนถึงช่วงหนึ่ง ซึ่งน้ำมีอุณหภูมิ 0 องศาเซลเซียส อุณหภูมิจะคงที่ ในขณะที่น้ำเริ่มกลายเป็นน้ำแข็งทีละน้อย หลังจากที่น้ำแข็งตัวหมดแล้ว อุณหภูมิของน้ำ (ที่เป็นน้ำแข็ง) ก็จะลดลงอย่างรวดเร็วอีกครั้ง
เหตุที่อุณหภูมิของน้ำคงที่ในช่วงที่น้ำอยู่ที่จุดหลอมเหลวนั้น เพราะมีการคายพลังงานซึ่งเท่ากับความร้อนแฝงของการหลอมเหลวของน้ำออกมา เพื่อทำให้น้ำกลายเป็นน้ำแข็งได้ ก่อนที่จะกลายเป็นน้ำแข็งทั้งหมด อุณหภูมิจึงไม่ลดลงในช่วงนั้น หลังจากนั้นก็จะไม่มีการคายพลังงานในส่วนนี้ อุณหภูมิจึงลดลงอีกครั้ง
หน่วยของความร้อนแฝงของการหลอมเหลว
แคลอรีในที่นี้ไม่ใช่แคลอรีในเรื่องอาหาร แคลอรีในเรื่องอาหาร (ตัวย่อ Cal) มีค่าเท่ากับ 1000 แคลอรี (ตัวย่อ cal)
ตัวอย่างการคำนวณ
การทำให้น้ำ 1 กิโลกรัม (ประมาณ 1 ลิตร) เปลี่ยนอุณหภูมิ 20 องศาเซลเซียส ต้องใช้พลังงาน 20 กิโลแคลอรี
การทำให้น้ำแข็ง 1 กิโลกรัม เปลี่ยนสถานะกลายเป็นน้ำ และเพิ่มอุณหภูมิเป็น 20 องศาเซลเซียส ต้องใช้พลังงาน :
ร็อคกี้ (แฟรนไชส์)
ร็อคกี้ (Rocky) เป็นสื่อแฟรนไชส์อเมริกันที่ประกอบด้วยสื่อต่าง ๆ แนวกีฬาและดรามาเกี่ยวกับมวยสากล สร้างโดย ซิลเวสเตอร์ สตอลโลน ภาพยนตร์เรื่องแรก ร็อคกี้ (1976) และภาพยนตร์ภาคต่ออีกห้าเรื่อง เล่าเรื่องราวอาชีพนักมวยของตัวละครสมมติ ร็อคกี้ บัลบัว (ซิลเวสเตอร์ สตอลโลน) ภาพยนตร์เรื่องที่เจ็ดและแปด ครี้ด บ่มแชมป์เลือดนักชก (2015) และ ครี้ด บ่มแชมป์เลือดนักชก 2 (2018) ซึ่งเป็นทั้งภาพยนตร์ภาคต่อและภาพยนตร์ชุดแยก เล่าเรื่องราวของ อะดอนิส ครีด (ไมเคิล บี. จอร์แดน) ลูกชายของ อะพอลโล ครีด (คาร์ล เวเทอร์ส) ซึ่งเป็นเพื่อนและคู่แข่งของร็อคกี้ หลังจากเขาแขวนนวมแล้ว ร็อคกี้กลายเป็นผู้ฝึกสอนของอะดอนิส
ภาพยนตร์ทุกเรื่องในภาพยนตร์ชุดเขียนบทหรือเขียนบทร่วมโดยสตอลโลน ยกเว้น ครี้ด บ่มแชมป์เลือดนักชก ซึ่งเขียนบทโดย ไรอัน คูเกลอร์และแอรอน โควิงตัน ภาพยนตร์เรื่องแรกและเรื่องที่ห้ากำกับโดย จอห์น จี. อาวิลด์เซน ครี้ด บ่มแชมป์เลือดนักชก กำกับโดย คูเกลอร์, ครี้ด บ่มแชมป์เลือดนักชก 2 กำกับโดย สตีเวน เคเพิล จูเนียร์ ส่วนภาพยนตร์ที่เหลือกำกับโดยสตอลโลน ภาพยนตร์ ครีด เรื่องที่สามกำหนดฉายในปี ค.ศ. 2022 นอกจากนี้ยังมีภาพยนตร์ภาคต่อของแฟรนไชส์ ร็อคกี้ และละครชุดที่เล่าเรื่องราวชีวิตช่วงแรก ๆ ของ ร็อคกี้ บัลบัว กำลังอยู่ในการพัฒนา
ภาพยนตร์ชุดทำเงินมากกว่า 1.7 พันล้านดอลลาร์สหรัฐจากบ็อกซ์ออฟฟิศทั่วโลก ภาพยนตร์เรื่องแรก, เรื่องที่สามและเรื่องที่เจ็ด ได้เข้าชิงในรางวัลออสการ์ โดยภาพยนตร์เรื่องแรกได้รับรางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยมและลำดับภาพยอดเยี่ยม สตอลโลนได้รับการเสนอชื่อเข้าชิงในรางวัลออสการ์ จากบทบาทร็อคกี้ของเขาในภาพยนตร์เรื่องแรกและเรื่องที่เจ็ด เพลงประกอบของภาพยนตร์ได้รับการเสนอชื่อในรางวัลออสการ์จากภาพยนตร์เรื่องแรกและเรื่องที่สาม ภาพยนตร์เรื่องแรกได้รับเลือกให้อนุรักษ์ในสำนักทะเบียนภาพยนตร์แห่งชาติของสหรัฐ โดยหอสมุดรัฐสภาระบุว่าเป็น "มีความสำคัญทางวัฒนธรรม, ประวัติศาสตร์หรือสุนทรียศาสตร์" ในปี ค.ศ. 2006
วัดบ้านไร่ (จังหวัดราชบุรี)
วัดบ้านไร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านไร่ อำเภอดำเนินสะดวก จังหวัดราชบุรี ที่ดินตั้งวัดเนื้อที่ 7 ไร่ 3 งาน 84 ตาราง มีที่ธรณีสงฆ์ จำนวน 3 แปลง เนื้อที่ 45 ไร่ 3 งาน 58 ตารางวา ปัจจุบันมีพระครูนันทสารโสภณ เป็นเจ้าอาวาส
วัดบ้านไร่ (ใหม่เจริญผล) ตั้งวัดเมื่อ พ.ศ. 2432 โดยมีนางแหวด วัดครุฑ บริจาคที่ดินสร้างวัด ได้รับพระราชทานวิสุงคามสีมาเมื่อ พ.ศ. 2477 เขตวิสุงคามสีมากว้าง 6.30 เมตร ยาว 13.75 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2519
อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 22 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ภายในมีจิตรกรรมฝาผนังเกี่ยวกับพุทธประวัติและชาดก ศาลาการเปรียญ กว้าง 22 เมตร ยาว 34 เมตร สร้างเมื่อ พ.ศ. 2518 หอสวดมนต์ กุฏิสงฆ์ จำนวน 4 หลัง ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ หลวงพ่อมงคลจักรวาล หลวงพ่อแดง พระพุทธรูปสร้างเมื่อ พ.ศ. 2527 ประดิษฐานอยู่ในวิหารและ หลวงพ่อป่าเลไลยก์ สร้างเมื่อ พ.ศ. 2477
แบบจำลองทางคณิตศาสตร์
แบบจำลองทางคณิตศาสตร์ (Mathematical model) เป็นการใช้คณิตศาสตร์ในการอธิบายระบบ แบบจำลองทางคณิตศาสตร์ได้ถูกใช้ทั้งในสายงานวิทยาศาสตร์ สังคมศาสตร์ มนุษยศาสตร์ และ เศรษฐศาสตร์ แบบจำลองทางคณิตศาสตร์ยังถูกนิยามว่าเป็นการแสดงผลของส่วนสำคัญของระบบที่มีอยู่ หรือระบบที่กำลังจะถูกสร้าง เพื่อแสดงความรู้ของระบบในรูปแบบที่สามารถนำมาใช้งานได้
มินาโมโตะ โนะ ทาเมโยชิ
มินาโมโตะ โนะ ทาเมโยชิ (1639 – 17 สิงหาคม 1699) ผู้นำตระกูลมินาโมโตะ ในช่วงสงครามกบฏปีโฮเง็ง เป็นหลานชายของมินาโมโตะ โนะ โยชิอิเอะ และเป็นบิดาของ มินาโมโตะ โนะ โยชิโตโมะและมินาโมโตะ โนะ ทาเมโตโมะ โดยทาเมโยชิเป็นที่รู้จักในนาม มุตสึ ชิโร (Mutsu Shirō)
ภายหลังจากสงครามกบฏปีโฮเง็งจบสิ้นลงเมื่อวันที่ 16 สิงหาคม พ.ศ. 1699 จักรพรรดิโกะ-ชิรากาวะ ได้มีพระบัญชาให้โยชิโตโมะประหารชีวิตทาเมโยชิเมื่อวันที่ 17 สิงหาคม พ.ศ. 1699 ขณะที่ทาเมโตโมะน้องชายของโยชิโตโมะหนีรอดไปได้
1096 1156
สุวรรณภัทร กิ่งแก้ว
สุวรรณภัทร์ กิ่งแก้ว (ชื่อเล่น: เอ็กซ์; เกิดวันที่ 10 มิถุนายน พ.ศ. 2537) เป็นนักฟุตบอลชาวไทย เล่นในตำแหน่งเซ็นเตอร์แบ็ก ปัจจุบันได้ลงเล่นให้กับเชียงใหม่ ในไทยลีก 2
ทีมชาติ
ในปี พ.ศ. 2559 สุวรรณภัทร์ ได้รับคัดเลือกติดทีมชาติไทย อายุไม่เกิน 23 ปี สำหรับการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
มินาโมโตะ โนะ โยชิอิเอะ
มินาโมโตะ โนะ โยชิอิเอะ (源 義家 (Minamoto no Yoshiie); 1582 – 4 สิงหาคม 1649) ซามูไรจาก ตระกูลมินาโมโตะ ซึ่งมีบทบาทสำคัญในการรบหลายครั้งจนได้รับการแต่งตั้งให้เป็น ชินจุฟุโชกุน หรือ จอมทัพปกป้องด้านเหนือ
1039 1106
คอนเทเจี้ยน สัมผัสล้างโลก
คอนเทเจี้ยน สัมผัสล้างโลก เป็นภาพยนตร์แนวระทึกขวัญจากสหรัฐ ออกฉายเมื่อ ค.ศ. 2011 กำกับโดย สตีเว่น โซเดอเบิร์ก เป็นเรื่องของการระบาดทั่วของไวรัสที่ติดต่อผ่านการสัมผัสวัตถุ ความพยายามของนักวิจัยและเจ้าหน้าที่สาธารณสุขในตรวจหาเชื้อและกักกันโรค ความโกลาหลเมื่อสังคมสิ้นไร้ขื่อแปหลังการระบาดของโรค และการผลิตวัคซีนเพื่อชะลอการระบาดของโรค
Soderbergh และผู้เขียนบทคือ Scott Z. Burns (ซึ่งเคยร่วมงานกันมาแล้วในภาพยนตร์เรื่อง สายลับ..โอละพ่อ (The Informan!, 2009) ซึ่งหลังจากภาพยนตร์เรื่องดังกล่าวออกฉาย Burns ก็ได้เสนอแนวคิดที่จะทำภาพยนตร์ระทึกขวัญทางการแพทย์เกี่ยวกับการระบาดอย่างรวดเร็วของเชื้อไวรัส ซึ่งได้รับแรงบันดาลใจมากจากการระบาดทั่วของเชื้อโรคต่างๆ ในช่วงเวลานั้น ได้แก่ การระบาดทั่วของโรคซาร์ส ค.ศ. 2003 และการระบาดทั่วของไข้หวัดใหญ่ 2009 เพื่อที่จะสามารถนำเสนอเหตุการณ์ระหว่างการระบาดของโรคได้อย่างสมจริง Burns ได้ปรึกษากับตัวแทนขององค์การอนามัยโลก และผู้เชี่ยวชาญทางการแพทย์ที่มีชื้อเสียง เช่น W. Ian Lipkin และ Lawrence "Larry" Brilliant ด้วย การถ่ายทำหลักเริ่มขึ้นในฮ่องกงเมื่อเดือนกันยายน ค.ศ. 2010 และถ่ายทำต่อจนสิ้นสุดในชิคาโก แอตแลนตา ลอนดอน เจนีวา และซานฟรานซิสโก จนสิ้นสุดการถ่ายทำในเดือนกุมภาพันธ์ ค.ศ. 2011
การได้รับความสนใจใหม่
ใน ค.ศ. 2020 ขณะที่มีการระบาดของโคโรนาไวรัสสายพันธุ์ใหม่ ภาพยนตร์เรื่องนี้ถูกหยิบยกมาพูดถึงเป็นกระแสอีกครั้ง
ดับเบิลยูซีดับเบิลยู ครุย์เซอร์เวท แทกทีม แชมเปียนชิป
ดับเบิลยูซีดับเบิลยู ครุย์เซอร์เวท แทกทีม แชมเปียนชิป (WCW Cruiserweight Tag Team Championship) เป็นเข็มขัดมวยปล้ำอาชีพประเภทแทกทีมรุ่นครุย์เซอร์เวทในสมาคม เวิลด์แชมเปี้ยนชิพเรสต์ลิง (WCW) ก่อตั้งขึ้นในปี ค.ศ. 2001 ซึ่งใช้ในระยะเวลาสั้นก่อนที่สมาคมจะขายกิจการให้กับสมาคม World Wrestling Federation
พระแท่นวัชรอาสน์
พระแท่นวัชรอาสน์ เป็นบัลลังก์ใน วัดมหาโพธิ์ ที่ พุทธคยา เป็นที่เชื่อกันว่าสร้างโดย พระเจ้าอโศกมหาราช ของ จักรวรรดิเมารยะ อยู่ระหว่าง 250-233 ปี ก่อนคริสตกาล ในสถานที่ซึ่ง พระโคตมพุทธเจ้า ทรงตรัสรู้เมื่อประมาณ 200 ปีก่อนหน้า
วัชรอาสน์คือบัลลังก์ (บัลลังก์; ที่นั่งหรือแท่นแห่งการตรัสรู้) ของ พระโคตมพุทธเจ้า เป็นสัญลักษณ์แสดงสถานที่ที่ พระโคตมพุทธเจ้า บรรลุวิมุตติสุข ตำราของทิเบตก็ใช้คำว่าวจีษณาเพื่ออ้างถึงพุทธคยาด้วย
หลักทรัพย์
หลักทรัพย์ (security) คือ สินทรัพย์ทางการเงินที่ซื้อขายได้ มีความหมายทั่วไป คือเป็นรูปแบบต่าง ๆ ของเครื่องมือทางการเงิน แต่ในทางกฎหมายแล้วมีขอบเขตอำนาจตามกฎหมายที่ต่างกันไป ในบางประเทศ ใช้เป็นความหมายที่ใช้กันเป็นสำนวนพูดในชีวิตประจำวัน ที่หมายถึงเครื่องมือทางการเงิน แม้ทางกฎหมายและข้อบังคับทางสังคมอาจจะไม่ได้กว้างขนาดนั้น ในบางแห่งมีความหมายเฉพาะเจาะจงว่าเป็นหุ้นและเครื่องมือตราสารหนี้ ในบางแห่งได้รวมสิ่งที่ใกล้เคียงกับหุ้นและตราสารหนี้ไปด้วย อย่าง ใบสําคัญแสดงสิทธิในหุ้น (equity warrant)
ในสหรัฐ หลักทรัพย์ คือสินทรัพย์ทางการเงินที่ซื้อขายได้ทุกชนิด หลักทรัพย์มีหมวดหมู่กว้าง ๆ คือ
สำหรับประเทศไทย จากพระราชบัญญัติหลักทรัพย์และตลาดหลักทรัพย์ พ.ศ. 2535 ระบุไว้ดังนี้ คือ ตั๋วเงินคลัง พันธบัตร ตั๋วเงิน หุ้น หุ้นกู้ หน่วยลงทุน (อันได้แก่ ตราสารหรือหลักฐานแสดงสิทธิในทรัพย์สิน) ใบสำคัญแสดงสิทธิที่จะซื้อหุ้น ใบสำคัญแสดงสิทธิที่จะซื้อหุ้นกู้ ใบสำคัญแสดงสิทธิที่จะซื้อหน่วยลงทุน และตราสารอื่นใดที่คณะกรรมการ ก.ล.ต. กำหนด
อธิชนัน ศรีเสวก
อธิชนัน ศรีเสวก (เกิด 29 พฤศจิกายน พ.ศ. 2531) ชื่อเล่น ไอซ์ เป็นนักแสดง นางแบบ พิธีกรชาวไทย เจ้าของตำแหน่งมิสทีนไทยแลนด์ 2005 ประจำปี 2548 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ
เกิดเมื่อวันที่ 29 พฤศจิกายน พ.ศ. 2531 เป็นนักแสดง มิสทีนไทยแลนด์ ปี 2005 ศึกษาอนุบาล โรงเรียนอนุบาลผึ้งน้อย ประถมศึกษาตอนต้น โรงเรียนเซนต์จอห์นแมรี่ อินเตอร์แนลชั่นแนล ประถมศึกษาตอนปลาย โรงเรียนพระแม่สกลสงเคราะห์ มัธยมศึกษาปีที่ 1-5 โรงเรียนราชินีบน มัธยมศึกษาปีที่ 6 โรงเรียนศึกษานารี และปริญญาตรี คณะมนุษยศาสตร์ มหาวิทยาลัยศรีนครินทรวิโรฒ จบปีการศึกษา 2554 มีผลงานการแสดง เช่น ละคร บ่วงหงส์ รอยรักรอยบาป และ เป็นผู้ประกาศคั่นรายการ ช่อง 7
พิรุณ แผ้วพลสง
การรับราชการเคยดำรงตำแหน่งสำคัญ อาทิ นายทหารฝ่ายเสนาธิการประจำรัฐมนตรีว่าการกระทรวงกลาโหม (พล.อ.ชวลิต ยงใจยุทธ), ผู้ทรงคุณวุฒิกองบัญชาการทหารสูงสุด, รองผู้บัญชาการศูนย์รักษาความปลอดภัยแห่งชาติ (ศรภ.), ราชองครักษ์, ที่ปรึกษากองบัญชาการทหารสูงสุด,  ผู้ทรงคุณวุฒิพิเศษกองบัญชาการทหารสูงสุด, รองเสนาธิการทหารบก เลขาธิการกองอำนวยการรักษาความมั่นคงภายในราชอาณาจักร และ เสนาธิการทหารบก พร้อมกับดำรงตำแหน่งเลขาธิการศูนย์อำนวยการรักษาความสงบเรียบร้อย (ศอ.รส) ในตำแหน่งด้วย
ซึ่งการดำรงตำแหน่งเสนาธิการทหารบกของ พล.อ.พิรุณ นั้นทำให้เป็นที่จับตามองว่าอาจจะได้เป็นผู้ดำรงตำแหน่งผู้บัญชาการทหารบกเป็นคนต่อไปจาก พล.อ.อนุพงษ์ เผ่าจินดา ในปี พ.ศ. 2553 ที่จะเกษียณอายุราชการ จากเดิมที่ผู้ที่ถูกคาดหมายว่าจะได้ดำรงตำแหน่งนี้คือ พล.อ.ประยุทธ์ จันทร์โอชา รองผู้บัญชาการทหารบก
แต่แล้วในที่สุดก็เป็น พล.อ.ประยุทธ์ ที่ได้เป็นผู้บัญชาการทหารบก ขณะที่ พล.อ.พิรุณ เป็นรองผู้บัญชาการทหารสูงสุด ในวันที่ 1 ตุลาคม พ.ศ. 2553
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
พล.อ.พิรุณ เป็นนายทหารที่ พล.อ.เปรม ติณสูลานนท์ ประธานองคมนตรี, รัฐบุรุษ และอดีตนายกรัฐมนตรี ฝากฝังให้ช่วยก่อตั้ง กองพลทหารม้าที่ 3 (พล.ม.3) ขึ้นที่ภาคอีสาน ซึ่งเป็นกองพลใหม่ที่จะเกิดขึ้นในอนาคตตามความปรารถนาของ พล.อ.เปรม เมื่อครั้งขึ้นดำรงตำแหน่งเสนาธิการทหารบกเมื่อปี พ.ศ. 2552 ในฐานะที่เป็นทหารม้าด้วยกัน
พล.อ.พิรุณ มีชื่อที่เรียกอย่างไม่เป็นทางการจากสื่อมวลชนว่า "บิ๊กแผ้ว" ชีวิตส่วนตัว สมรสกับ นางลักขณา แผ้วพลสง (ชื่อเล่น-ต้อย)
โฆษา อารียา
โฆษา อารียา เป็นนักหมากล้อมชาวไทยระดับ 6 ดั้ง ซึ่งถือเป็นการได้รับระดับสูงสุดของประเทศไทย และเป็นผู้ฝึกสอนหมากล้อม ให้แก่ก่อศักดิ์ ไชยรัศมีศักดิ์
วัดประชานิมิต (จังหวัดเพชรบูรณ์)
วัดประชานิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโรง อำเภอวิเชียรบุรี จังหวัดเพชรบูรณ์ มีเนื้อที่วัดทั้งหมด 47 ไร่ 1 งาน 20 ตารางวา ปัจจุบันมีพระครูอดุลพัชราภรณ์ เป็นเจ้าอาวาส
โฆษา อารียา
ทั้งนี้โฆษา อารียา ยังเป็นผู้มีผลงานเขียนพจนานุกรมญี่ปุ่น–ไทย และไทย–ญี่ปุ่น
วัดประชานิมิต (จังหวัดเพชรบูรณ์)
วัดประชานิมิต เดิมชาวบ้านเรียกว่า วัดหนองสองห้อง เพราะมีสระน้ำ 2 สระ แต่ไม่ปรากฏหลักฐานว่าขุดตั้งแต่เมื่อใด บริเวณรอบวัดมีหมู่บ้าน 6 หมู่บ้าน ชาวบ้านทั้ง 6 หมู่บ้าน ได้ร่วมกันสร้างวัดเมื่อ พ.ศ. 2502 กระทรวงศึกษาธิการประกาศตั้งเป็นวัดในพระพุทธศาสนาเมื่อวันที่ 22 ตุลาคม พ.ศ. 2516 โดยมีนายบุญมา พรหมสูงเนิน เป็นผู้ดำเนินการขอสร้างวัดและตั้งวัด ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522 ภายในวัดยังมีดโรงเรียนพระปริยัติธรรมแผนกธรรม บาลี และแผนกสามัญศึกษา
โฆษา อารียา
ประวัติ
โฆษา อารียา เป็นครูสอนหนังสือชาวไทย ที่ได้ทำการสอนที่ประเทศญี่ปุ่นเป็นระยะเวลากว่า 40 ปี รวมถึงเป็นผู้มีฝีมือในการเล่นหมากล้อม และได้เป็นแชมป์จังหวัดนาระ ประเทศญี่ปุ่น
นอกจากนี้ ดร.โฆษา อารียา ยังเคยดำรงตำแหน่งเป็นคณบดี คณะเศรษฐศาสตร์ มหาวิทยาลัยรังสิต
แคลิฟอร์เนียม
แคลิฟอร์เนียม (Californium) คือธาตุที่มีหมายเลขอะตอม 98 และสัญลักษณ์คือ Cf เป็นธาตุโลหะหนักกัมมันตรังสี มีลักษณะสีเงินวาว อยู่ในกลุ่มแอกทิไนด์ (actinide group) แคลิฟอร์เนียมถูกสังเคราะห์ขึ้นครั้งแรกโดยการยิงคูเรียมด้วยอนุภาคแอลฟา (ฮีเลียมไอออน) ธาตุใหม่ที่ได้ตั้งชื่อตามรัฐแคลิฟอร์เนีย Cf-252 เป็นไอโซโทปที่มีครึ่งชีวิตเท่ากับ 2.6 ปี เป็นตัวปลดปล่อยนิวตรอนอย่างรุนแรง และเป็นธาตุกัมมันตรังสีที่อันตรายมาก
ประโยชน์
เนื่องจากแคลิฟอร์เนียมเป็นแหล่งนิวตรอนที่มีประสิทธิภาพสูงมาก จึงใช้ประโยชน์ใน neutron moisture gages และใน well-logging (การวิเคราะห์หาปริมาณน้ำและชั้นของ น้ำมัน) ใช้เป็นแหล่งนิวตรอนในการสำรวจโลหะ เช่น ทองคำหรือเงิน เป็นต้น ด้วยความที่เป็นตัวปล่อยนิวตรอนที่ดีมาก ปล่อยนิวตรอน 139 ล้านนิวตรอนต่อนาที จึงเหมาะในการตั้งต้นปฏิกิริยานิวเคลียร์บางอย่างอีกด้วย
ความเป็นพิษ
ทำนองเดียวกับธาตุหลังยูเรเนียมอื่น ๆ (ยกเว้นเนปทูเนียม) แคลิฟอร์เนียมเมื่อเข้าสู่ร่างกายมีแนวโน้มไปสะสมที่ไขและโครงกระดูก ทำความเสียหายต่อกลไกการผลิตเซลล์โลหิตแดง ระดับความทนได้ของ 252Cf ในระบบกระดูก คือ 0.04 uCi เกิดการทำลายเนื้อเยื่อจากรังแกมม่าที่ปลดปล่อยออกมา เกิดมะเร็งกระดูก และ มะเร็งตับได้
(ภาชนะหนัก50ตันที่บรรจุแคลิฟอร์เนียม252 1กรัม เพื่อป้องกันปฏิกิริยานิวเคลียร์ที่รุนแรง)
อุปาทาน
อุปาทาน หมายถึง การยึดมั่นถือมั่น
ในจูฬสีหนาทสูตร พระโคตมพุทธเจ้าตรัสว่าอุปาทานมี 4 อย่าง ได้แก่
ไฮแรกซ์ต้นไม้
ไฮแรกซ์ต้นไม้ (Tree hyraxes, Tree dassies) สัตว์เลี้ยงลูกด้วยนมในสกุล Dendrohyrax เป็นไฮแรกซ์สกุลหนึ่ง
มีลักษณะทั่วไปเหมือนกับไฮแรกซ์ทั่วไป หรือไฮแรกซ์หิน แต่ไฮแรกซ์ต้นไม้จะมีสีขนลำตัวที่อ่อนกว่าโดยสอดคล้องไปกับสภาพแวดล้อม และมีส่วนของใบหน้ายื่นยาวกว่า
เป็นสัตว์หากินกลางคืนที่มีความใกล้เคียงกับสัตว์เลี้ยงลูกด้วยขนมขนาดใหญ่ คือ ช้าง, พะยูน รวมถึงมานาที นิ้วตีนมีทั้งหมด 4 นิ้วในตีนหน้า และ 3 นิ้วในตีนหลัง มีเล็บกลมมนและฝ่าตีนที่เหมือนแผ่นยางใช้สำหรับในการป่ายปีนต้นไม้เพื่อหากิน
ตัวผู้มีการส่งเสียงร้องที่ดังเพื่อประกาศอาณาเขต ขณะที่ตัวเมียก็สามารถส่งเสียงได้แต่ขาดถุงอากาศและกล่องเสียงเหมือนตัวผู้จึงทำเสียงได้เบากว่า โดยเฉลี่ยจะส่งเสียงร้องสองครั้งต่อคืน ในช่วงแรกราว 2–3 ชั่วโมงหลังจากตกค่ำ และต่อมาอีกครั้งในช่วงหลังเที่ยงคืนไปแล้ว
เฟอร์มิออน
เฟอร์มิออน ในฟิสิกส์อนุภาคหมายถึงอนุภาคประเภทหนึ่งที่เป็นไปตามการกระจายตัวแบบแฟร์มี-ดิแรก เฟอร์มิออนจะมีเลขสปินเป็นจำนวนครึ่งเท่า และเฟอร์มิออนสองตัวจะมีสถานะเชิงควอนตัมเดียวกันไม่ได้ตามกฎการกีดกันของเพาลี
เฟอร์มิออนมีความหมายตรงข้ามกับโบซอน โบซอนจะมีเลขสปินเป็นจำนวนเต็มเท่า และโบซอนมากกว่าสองตัวสามารถมีสถานะเชิงควอนตัมเดียวกันได้ เฟอร์มิออนสามารถเป็นได้ทั้งอนุภาคมูลฐาน เช่นอิเล็กตรอน หรือเป็นอนุภาคประกอบ เช่นโปรตอน เฟอร์มิออนที่เป็นอนุภาคมูลฐานในแบบจำลองมาตรฐาน มีทั้งหมด 24 ตัวแบ่งเป็น ควาร์ก 6 ตัวและเลปตอน 6 ตัว รวมกับปฏิยานุภาคของมันเป็น 24 ตัว เฟอร์มิออนประกอบเช่น โปรตอน นิวตรอน เป็นองค์ประกอบสำคัญในอะตอมของสสาร ต่างจากโบซอนที่มักเป็นพาหะของแรง แต่เฟอร์มิออนอันตรกิริยาแบบอ่อน (Weakly interacting fermion) สามารถมีพฤติกรรมแบบโบซอนภายใต้เงื่อนไขพิเศษ เช่นการสร้างตัวนำยิ่งยวด
คำว่า เฟอร์มิออน มาจากชื่อนักฟิสิกส์อนุภาค เอนรีโก แฟร์มี
คุณสมบัติ
นิยามของเฟอร์มิออนที่แท้จริงคืออนุภาคที่กระจายตัวแบบแฟร์มี-ดิแรก แต่เฟอร์มิออนที่รู้จักในปัจจุบันจะมีเลขสปินเป็นจำนวนครึ่งเท่า กล่าวคือเมื่อสลับสปินของเฟอร์มิออน ฟังก์ชันคลื่นของเฟอร์มิออนจะกลับเครื่องหมายด้วย พฤติกรรมฟังก์ชันคลื่นแบบปฏิสมมาตรนี้ทำให้เฟอร์มิออนเป็นไปตามกฎการกีดกันของเพาลี กล่าวคือ เฟอร์มิออนสองตัวจะมีสถานะเชิงควอนตัมเดียวกันในเวลาเดียวกันไม่ได้ ทำให้เฟอร์มิออนมีลักษณะแข็งเกร็ง และคงทน ด้วยคุณสมบัติดังกล่าว เฟอร์มิออนจึงเป็นองค์ประกอบสำคัญของสสาร เพราะทำให้อะตอมอยู่ตัวและมีความแตกต่างจากอะตอมอื่น และกฎการกีดกันของเพาลีก็ยังเป็นปัจจัยสำคัญในการกำหนดค่ามอดูลัสของยังซึ่งแสดงความยืดหยุ่นของสสารนั้นๆ
เฟอร์มิออนมูลฐาน
อนุภาคมูลฐานทั้งหมดที่สังเกตได้ในปัจจุบันมีอยู่สองประเภทเท่านั้นคือเฟอร์มิออนและโบซอน โดยเฟอร์มิออนมูลฐานแบ่งเป็นสองประเภทคือควาร์กและเลปตอน
ในเฟอร์มิออนที่รู้จักในปัจจุบัน เฉพาะเฟอร์มิออนที่ถนัดซ้ายเท่านั้นที่จะมีอันตรกิริยาแบบอ่อน กล่าวอีกนัยหนึ่งเฉพาะเฟอร์มิออนถนัดซ้ายและแอนติเฟอร์มิออนถนัดขวาเท่านั้นที่จะมีอันตรกิริยาต่อW โบซอน
สายเซกิโช
รถไฟฮกไกโดสายเซกิโช (石勝線 (Sekishō-sen)) เป็นเส้นทางรถไฟสายระหว่างเมืองในฮกไกโด ระหว่างสถานีมินามิชิโตเซะ ในนครชิโตเซะ กิ่งจังหวัดอิชิการิ ถึงสถานีชินโตกุ ในเมืองชินโตกุ กิ่งจังหวัดคามิกาวะ ดำเนินการโดย JR ฮกไกโด
คัมภีร์ลับเจ้านินจา
คัมภีร์ลับเจ้านินจา เป็นการ์ตูนญี่ปุ่น โดยยูกิ คามาตานิ ในประเทศไทยได้รับการตีพิมพ์โดย สำนักพิมพ์ Pig
เนื้อเรื่อง
โรคุโจ มิฮารุ นักเรียน มัธยมต้นที่แสนจะธรรมดา และไม่เคยใส่ใจกับเรื่องรอบตัว ทว่าในร่างกายของเขากลับมี ฮิจุทสึ (ศาสตร์ลับ) ที่แข็งแกร่งที่สุดนามว่า “ชินระบันโซ” ซึ่งเป็นศาสตร์ยิ่งใหญ่ที่ถูกสร้างโดยโลกแห่งนาบาริ (โลกนินจา) แต่ถึงกระนั้น มิฮารุก็ไม่อาจใช้ชิระบันโชเองได้ ในโลกนาบาริมีกลุ่ม “ไคโรชู” หนึ่งในนินจาจากหมู่บ้านอิงะซึ่งทรงอิทธิพล แม้ว่าจะอยู่ในยุคปัจจุบัน แต่ก็ได้เคลื่อนไหวเพื่อให้ได้มาซึ่งชิระบันโช อีกด้านหนึ่ง มิฮารุ ก็มี คุโมฮิระ โทบาริ ดูแรนดอล อาจารย์สอนภาษาอังกฤษของโรงเรียนมันธยมต้นบังเต็น และโคอิจิเพื่อนสนิทเป็นนินจาคอยคุ้มกัน มิฮารุได้พบกับ ไรเม หญิงสาวซามูไรจากหมู่บ้านฟูมะ ไรเมแนะนำให้มิฮารุไปหาผู้นำของฟูมะ เพื่อหาวิธีถอดชิระบันโชออกมาจากตัวมิฮารุ ทว่าเมื่อมิฮารุและพวกไปถึง กลับพอหมู่บ้านอยู่ในสภาพถูกโจมตี จากกลุ่มไคโรซู ซึ่งต้องการแย่งชิงคัมภีร์ศาสตร์ลับของฟูมะ ในการวิจัยเรื่องการถอดชิระบันโชจากมิฮารุ ที่นั่น กลุ่มของมิฮารุได้พบกับ โยอิเต ชายหมุ่มผู้ใช้คิระ ศาสตร์ลับต้องห้ามที่ทรงพลังมากที่สุดศาสตร์หนึ่ง ซึ่งต้องพันธนาการด้วยชีวิตตนเอง โยอิเตแข็งแกร่งมาก จนไม่มีใครต่อกรได้ ในที่สุดคัมภีร์ลับของฟูมะก็ถูกชิงไป หลังจากมิฮารุและพวกกลับมาจากฟูมะ แม้จะมีโคอิจิ และไรเมคอยคุ้มกัน แต่มิฮารุก็ถูกโยอิเตมาพาตัวไป โยอิเตอ้างว่าการที่เขาได้ใช้คิระใส่พวกพ้องของมิฮารุ เสมือนเป็นการฝังจิตใจของเขาลงไป ดังนั้นเมื่อเขาตาย พวกพ้องของมิฮารุก็จะตายด้วย โยอิเตต้องการให้มิฮารุใช้ชิระบันโช ในการลบตัวตนของเขาให้หายไปจากโลกใบนี้ ดังนั้นแล้ว มิฮารุจึงสัญญากับโยอิเตอย่างลับๆ ว่าทั้งสองคนจะช่วยกัน ทำให้มิฮารุสามารถใช้ชิระบันโชได้
ตัวละครหลัก
นักเรียนมัธยมวัย 14 ปี เนื่องจากสูญเสียพ่อแม่ตั้งแต่วัยเด็ก จึงเป็นคนเฉยชาไม่สนต่อโลก เนื่องจากในตัวมีศาสตร์ลับที่ยิ่งใหญ่หลับไหลอยู่ นามว่า “ชินระบันโช” จึงเป็นที่ต้องการตัวของหมู่บ้านอิงะ
เป็นคนเงียบๆเก็บตัว ถือครองศาสตร์ลับต้องห้ามนาม "คิระ" แห่งอิงะ ซึ่งเป็นศาสตร์ลับที่น่ากลัวที่สุดในบรรดาศาสตร์ลับของห้าหมู่บ้าน แต่ต้องแลกด้วยชีวิตของตนเอง
โทบาริเป็นอาจารย์สอนภาษาอังกฤษในโรงเรียนของหมู่บ้านบังเต็นที่มิฮารุอาศัยอยู่ เป็นผู้ถือครองศาสตร์ลับ "เอ็นเง็นสึริน" แห่งบังเต็น
นักเรียนเพื่อนร่วมชั้นของมิฮารุ เป็นอมตะจากการใช้ชิระบันโชของแพทย์คนหนึ่งในสมัยเอโดะ
เป็นเด็กนักเรียนสาวจากโตเกียว ไรเมถือเป็นซามูไร 1 ใน 2 คนของตระกูลที่ยังเหลืออยู่ จากการฆ่าล้างตระกูลของพี่ชายนามว่า ไรโค
กลุ่มในโลกนาบาริ
หมู่บ้านฟูมะ เป็นหมู่บ้านที่อยู่ในเขาลึก คนทั่วไปจะไม่สามารถหาหมู่บ้านนี้เจอได้
หมู่บ้านอิงะ หรือกลุ่มไคโรซู โลกเบื้องหน้าเปิดธุกิจการโรงแรม เป็นกลุ่มที่จ้องจะชิงคัมภีร์ศาสตร์ลับของหมู่บ้านต่างๆ
หมู่บ้านโทงากุชิ หรือในโลกเบื้องหน้า คือ บริษัท ฟร๊อค บลู ได้ถอนตัวออกจากโลกแห่งนาบาริไปแล้ว
หมู่บ้านโคงะ ตั้งอยู่ในโรงเรียนมัธยมอัลยา
ยุทธการที่เกาะทีเนียน
ยุทธการที่เกาะทีเนียน เป็นการสู้รบในการทัพแปซิฟิกในสงครามโลกครั้งที่สอง การสู้รบบนเกาะทีเนียนในหมู่เกาะมาเรียนา ตั้งแต่วันที่ 24 กรกฏาคม ถึง 1 สิงหาคม ค.ศ. 1944 ทหารรักษาการณ์ญี่ปุ่นจำนวน 8,000 นายถูกขับไล่ และเกาะได้ถูกรวมเข้ากับเกาะไซปันและเกาะกวมซึ่งเป็นฐานทัพสำหรับกองทัพอากาศที่ยี่สิบ
ประเทศทาจิกิสถานในเอเชียนเกมส์ 2010
ประเทศทาจิกิสถาน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศทาจิกิสถาน ส่งนักกีฬา คน เพื่อแข่งขัน  กีฬา ผลการแข่งขันครั้งนี้ประเทศฟิลิปปินส์ได้รับ 1 เหรียญทอง 0 เหรียญเงิน และ 3 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ลำดับเวลารัฐประหารในประเทศไทย พ.ศ. 2549
ลำดับเวลาของ รัฐประหารในประเทศไทย พ.ศ. 2549
วันที่ 19 กันยายน
เวลา 18.00 น. นายสมชาย มีเสน ผู้จัดรายการวิทยุ เอฟ.เอ็ม. 92.25 เมกกะเฮิร์ซ นัดผู้ฟังรายการจำนวนหนึ่งเข้าพบ พล.อ.สนธิ ที่หน้ากองบัญชาการกองทัพบก (บก.ทบ.) เพื่อขอให้ทหารให้ความคุ้มครองกลุ่มผู้ชุมนุมพันธมิตรประชาชนเพื่อประชาธิปไตยที่จะชุมนุมขับไล่ พ.ต.ท.ทักษิณ วันพรุ่งนี้
ช่วงพลบค่ำมีข่าวว่า กำลังทหารหน่วยรบพิเศษ จากจังหวัดลพบุรี เคลื่อนกำลังเข้ากรุงเทพฯ ขณะเดียวกัน พล.อ.เปรม ติณสูลานนท์ ประธานองคมนตรีและรัฐบุรุษ ได้เข้าเฝ้าฯ พระบาทสมเด็จพระเจ้าอยู่หัว แต่ข่าวระบุว่าเป็นเรื่องการทำบุญ หม่อมหลวงบัว กิติยากร หลังจากนั้นประมาณครึ่งชั่วโมง สำนักข่าวไทยรายงานว่า พ.ต.ท.ทักษิณ ชินวัตร ประกาศเลื่อนเดินทางกลับประเทศไทยเร็วขึ้นจากวันที่ 22 กันยายน เป็นเวลา 05.00 น. ของวันที่ 21 กันยายน
ประมาณ 21.00 น. กำลังทหารจากพลร่มป่าหวาย หน่วยสงครามพิเศษลพบุรี เข้ามาประจำการที่กองบัญชาการกองทัพบก จากนั้นอีกครึ่งชั่วโมงสถานการณ์เริ่มชัดเจนขึ้น เมื่อสถานีวิทยุโทรทัศน์กองทัพบกช่อง 5 ได้ยุติรายการปกติและเปิดเพลงที่มีเนื้อหาสรรเสริญพระบารมี มีข่าวลืออีกว่าทหารเข้าควบคุมตัว พล.ต.อ.ชิดชัย วรรณสถิตย์ รักษาการรองนายกรัฐมนตรี และ พล.อ.ธรรมรักษ์ อิศรางกูร ณ อยุธยา รักษาการ รมว.กลาโหม อีกกระแสข่าวบอกว่า นายพานทองแท้ ชินวัตร บุตรชายของ พ.ต.ท.ทักษิณ ได้เดินทางไปประเทศอังกฤษตั้งแต่วันที่ 18 กันยายน
ช่วงนั้น น.พ.พรหมินทร์ เลิศสุริย์เดช เลขาธิการนายกรัฐมนตรี เดินทางมายังบริเวณหลังตึกไทยคู่ฟ้า ทำเนียบรัฐบาล ไล่เลี่ยกัน พล.ต.อ.ชิดชัย วรรณสถิตย์ รักษาการรองนายกรัฐมนตรี และ รมว.ยุติธรรม ที่เดินทางตามเข้ามา แต่ไม่ได้ลงจากรถ ก่อนที่ น.พ.พรหมินทร์ จะหอบเอกสารปึกใหญ่ ขึ้นรถ พล.ต.อ.ชิดชัย และเคลื่อนออกไปจากทำเนียบรัฐบาลด้วยกัน กำลังคอมมานโดตำรวจกองปราบปราม เดินทางไปรักษาความปลอดภัยที่บ้านจันทร์ส่องหล้า
เวลา 22.00 น. ขบวนรถถังเคลื่อนเข้าคุมเชิงที่สะพานมัฆวานรังสรรค์ และถนนราชดำเนิน สถานีโทรทัศน์ซีเอ็นเอ็นรายงานข่าวด่วน สถานการณ์ในประเทศไทย หลังมีผู้เห็นกองกำลังทหารตามสถานที่สำคัญต่างๆ ทั่วกรุงเทพมหานคร ขณะเดียวกัน พ.ต.ท.ทักษิณ รักษาการนายกรัฐมนตรี โทรศัพท์สั่งการไปยังสถานีวิทยุโทรทัศน์แห่งประเทศไทย ช่อง 11 เตรียมการถ่ายทอดเสียงผ่านทางโทรศัพท์ แต่ขณะที่กำลังรอสาย ทหารเข้าควบคุมสถานีฯ ได้เสียก่อน
สถานีโทรทัศน์โมเดิร์นไนน์ แพร่สัญญาณเสียงของ พ.ต.ท.ทักษิณ เมื่อเวลา 22.15 น. ออกประกาศพระราชกำหนด (พ.ร.ก.) บริหารราชการในสถานการณ์ฉุกเฉินขั้นร้ายแรง เพื่อควบคุมพื้นที่กรุงเทพมหานคร โดยสั่งให้ พล.อ.สนธิ บุญยรัตกลิน ผบ.ทบ. ไปประจำสำนักนายกรัฐมนตรี และให้รายงานตัวต่อ พล.ต.อ.ชิดชัย รวมถึงแต่งตั้ง พล.อ.เรืองโรจน์ มหาศรานนท์ ผบ.สส. เป็นผู้มีอำนาจแก้ไขสถานการณ์ฉุกเฉิน
ไม่กี่นาทีต่อมา ทหารจำนวนมาก ออกมาตรึงกำลังตามถนนต่าง ๆ ตั้งแต่แยกเกียกกาย ผ่านมาถึง ถ.ราชสีมา บริเวณสวนรื่นฤดี สี่แยกราชตฤณมัยสมาคม (สนามม้านางเลิ้ง) โดยมีทหารแต่งกายลายพรางเต็มยศเป็นผู้ควบคุมกำลัง จากนั้นสัญญาณของสถานีโทรทัศน์โมเดิร์นไนน์ถูกตัดลง มีรายงานว่า เนื่องจากทหารตัดไฟฟ้าที่เข้าสู่สถานีฯ ขณะที่ พ.ต.ท.ทักษิณ กำลังประกาศใช้ พ.ร.ก.ฉุกเฉิน ก่อนจะตัดเข้าโฆษณา และเข้าสู่รายการปกติ โดยมีรายงานข่าวว่า กำลังทหารบุกเข้าควบคุม ที่ห้องส่งสัญญาณออกอากาศ พร้อมควบคุมตัวนายมิ่งขวัญ แสงสุวรรณ กก.ผอ.ใหญ่ บมจ.อสมท (ภายหลังนายมิ่งขวัญชี้แจงว่า ตนไม่ได้อยู่ที่สถานีในขณะนั้น และไม่ได้ถูกจับกุม )
เวลาประมาณ 22.25 น. สถานีโทรทัศน์เกือบทุกช่องตัดเข้ารายการเพลง เปิดเพลงที่มีเนื้อหาสรรเสริญพระบารมี ยกเว้นช่อง 9 และช่อง 3 ที่นำเสนอรายการปกติ โดยมีรายงานข่าวว่ามีกำลังทหารเข้ายึดสถานีโทรทัศน์ทุกช่อง โดยเฉพาะ โมเดิร์นไนน์ ทีวี และไอทีวี หลังจากนั้นสถานีโทรทัศน์ทุกช่องเริ่มเชื่อมสัญญาณกับ ททบ.5 และเปิดเพลงที่มีเนื้อหาสรรเสริญพระบารมี ยกเว้นสถานีโทรทัศน์ผ่านดาวเทียมอย่างเอเอสทีวี และ เนชั่นแชนนัล ทางสถานีโทรทัศน์ไททีวี ช่อง 1 ที่ยังคงรายงานสถานการณ์ได้ตามปกติ กำลังทหารส่วนหนึ่งได้เข้าควบคุมตัว พล.ต.ต.วินัย ทองสอง ผบก.กองปราบปรามและ พล.อ.ไตรรงค์ อินทรทัต (เสธ.ไอซ์) ที่ปรึกษากองทัพบก
เวลา 22.54 น. โทรทัศน์รวมการเฉพาะกิจแห่งประเทศไทย ออกอากาศทางสถานีทุกช่อง ขึ้นคำประกาศของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข พร้อมขออภัยในความไม่สะดวก และเปิดเพลง "ความฝันอันสูงสุด" ประกอบ ด้านสถานีโทรทัศน์ซีเอ็นเอ็นและบีบีซีเผยแพร่ข่าวรถถังและกำลังทหารควบคุมสถานการณ์ภายใน กทม. ช่วงหนึ่งได้แพร่ภาพกลุ่มชาวบ้านใช้โทรศัพท์มือถือถ่ายรูปทหารเหล่านั้น โดยไม่ได้รู้สึกหวาดกลัวแต่อย่างใด มีกำลังทหารจำนวนหนึ่งพร้อมอาวุธครบมือบุกเข้ายึดอาคารชินวัตร เนื่องจากเป็นจุดสำคัญในการส่งสัญญาณสื่อสาร รวมทั้งสถานีโทรทัศน์ไอทีวีและบ้านจันทร์ส่องหล้า
นายสนธิ ลิ้มทองกุล แกนนำพันธมิตรประชาชนเพื่อประชาธิปไตยประกาศทางเอเอสทีวี ยกเลิกการชุมนุมใหญ่ที่จะมีขึ้นในวันที่ 20 กันยายน เวลา 17.00 น. ที่ลานพระบรมรูปทรงม้า เพื่อหลีกเลี่ยงความวุ่นวายที่อาจเกิดขึ้น และเนื่องจากอยู่ในช่วงประกาศกฎอัยการศึก
เวลา 23.15 น. พล.ต.ประพาศ ศกุนตนาค อดีตโฆษก ททบ.5 อ่านแถลงการณ์คณะปฏิรูปการปกครองฯ ที่แสดงไว้ในหน้าจอก่อนหน้านี้ซ้ำถึงสองครั้ง จากนั้นทหารจาก ป.พัน 21 สังกัด ร.21 ประมาณ 30 นาย พร้อมอาวุธครบมือเดินทางไปยังสถานีโทรทัศน์เนชั่นแชนแนล ที่อาคารเนชั่นทาวเวอร์ โดยยืนยันว่า มาดูแลความสงบเรียบร้อยทั่วไป
ปลาชะโอน
ปลาชะโอน เป็นปลาน้ำจืดชนิดหนึ่ง มีชื่อวิทยาศาสตร์ว่า Ompok bimaculatus อยู่ในวงศ์ปลาเนื้ออ่อน (Siluridae) มีรูปร่างหัวสั้นและแบนข้างเล็กน้อย ลำตัวแบนข้าง ส่วนหลังยกสูงเล็กน้อย ปากเล็ก ตาโตอยู่เหนือมุมปาก หนวดที่ริมฝีปากยาวถึงบริเวณท้อง หนวดใต้คางสั้น ครีบหลังเล็ก ครีบอกใหญ่ ครีบหางเว้าตื้นมีปลายแฉกมน ตัวมีสีตามสภาพน้ำ ปลาที่อาศัยในแหล่งน้ำใส ตัวมักมีสีคล้ำและมีจุดประสีคล้ำ ที่เหนือครีบอกมีแต้มกลมสีคล้ำ ในบริเวณน้ำขุ่นมักมีตัวสีขุ่น ขาวซีด ครีบใส มีแต้มสีคล้ำบริเวณโคนหาง มีขนาดประมาณ 15–20 เซนติเมตร พบใหญ่สุดถึง 40 เซนติเมตร
ปลาชะโอนอาศัยเป็นฝูงเล็ก ๆ ในแหล่งน้ำนิ่งและแม่น้ำของทุกภาค ตั้งแต่แม่น้ำแม่กลองถึงแม่น้ำโขง บริโภคโดยปรุงสด โดยเฉพาะทอดกรอบ มีรสชาติดีมาก ปลารมควัน และปลาเค็ม เคยเป็นสินค้ามีชื่อของทะเลสาบเขมรด้วย อีกทั้งยังนิยมเลี้ยงเป็นปลาสวยงาม โดยเฉพาะปลาที่เป็นสีเผือก
ปลาชะโอนมีชื่อเรียกต่างออกไปตามถิ่นต่าง ๆ เช่น "ปลาสยุมพร", "ปลาเนื้ออ่อน" ในภาษาอีสานเรียก "ปลาเซือม" และเรียกสั้น ๆ ในภาษาใต้ว่า "ปลาโอน" เป็นต้น
กัปตันมาร์เวล (ดีซีคอมิกส์)
กัปตันมาร์เวล (Captain Marvel) หรือ ชาแซม (Shazam) เขาเป็นซูเปอร์ฮีโรสัญชาติอเมริกัน ของฟาวเซ็ทคอมิกส์ แต่ปัจจุบันเป็นของดีซีคอมิกส์ ปรากฏตัวครั้งแรกในวิซ คอมิกส์ #2 (ก.พ. 1940) ถูกสร้างขึ้นโดยซี. ซี. เบ็ค, บิล ปาร์คเกอร์ โดยเขาคือบิลลี่ แบทสันเด็กชายจอมเวทย์ที่เพียงพูดคำว่า"ชาแซม!" จะทำให้เขามีความสามารถพิเศษ คือมีร่างกายแข็งแรง, ทรงพลัง ,บินได้, ใช้พลังเวทมนตร์ได้, ควบคุมสายฟ้าได้